UZNESENIE VLÁDY SLOVENSKEJ REPUBLIKY
č. ........
z ..............

ku  Koncepcii využívania obnoviteľných zdrojov energie

Číslo materiálu:	..........	
Predkladateľ:	podpredseda vlády, minister hospodárstva a minister pre správu a privatizáciu národného majetku 	
Vláda
A.	s c h v a ľ u j e
A.1.	návrh koncepcie využívania obnoviteľných zdrojov energie
B.	u k l a d á
podpredsedovi vlády, ministrovi hospodárstva a ministrovi pre správu a privatizáciu národného majetku

B.1.	vypracovať v súlade so zákonom č.231/1999 o štátnej pomoci v platnom znení program, ktorý v súlade s požiadavkami Úradu pre štátnu pomoc SR vznikne modifikáciou z Programu na podporu úspor energie a využívania alternatívnych zdrojov energie, prijatý uznesením vlády SR č. 1055/1999  

Termín: 30.4.2003

B.2.	zriadiť Riadiaci výbor Programu riadenia rozvoja obnoviteľných zdrojov energie 
Termín: 30.4.2003

B.3.	v spolupráci s ministrom životného prostredia a s ministrom školstva predložiť Správu o pokroku v rozvoji OEZ, vrátane stanovenia národných indikatívnych cieľov pri využívaní obnoviteľných zdrojov energie. 
Termín: 30.9.2003

B.4.	v spolupráci s ministrom životného prostredia a s ministrom školstva vytvoriť monitorovací a hodnotiaci systém národných, bilaterálnych a multilaterálnych programov v oblasti využívania obnoviteľných zdrojov energie,
Termín: 31.12.2003
 
B.5.	v spolupráci s ministrom životného prostredia, ministrom pôdohospodárstva, ministrom školstva, ministrom dopravy, pôšt a telekomunikácií, ministrom financií a ministrom výstavby a regionálneho rozvoja vypracovať medzirezortné analýzy bariér a potenciálov pre OEZ podľa jednotlivých zdrojov
Termín: 31.8.2003

C.	o d p o r ú č a
predsedovi Úradu pre reguláciu sieťových odvetví a predsedom vyšších územných celkov
C.1.	spolupracovať na vypracovaní medzirezortnej analýzy bariér a potenciálov pre OEZ podľa jednotlivých zdrojov podľa bodu B.5
Termín: 31.8.2003

Vykonajú:	podpredseda vlády, minister hospodárstva a minister pre správu a privatizáciu národného majetku,
minister pôdohospodárstva,
minister životného prostredia,
minister financií,
minister výstavby a regionálneho rozvoja,
minister dopravy, pôšt a telekomunikácií,
minister školstva

Na vedomie:	predseda Úradu pre reguláciu sieťových odvetví
predsedovia vyšších územných celkov